Παναγιώτης Κοδρικάς

Ο Παναγιώτης Κοδρικάς (1762-1827) ή Παναγιωτάκης Κατζηλλιέρης ήταν λόγιος του 18ου-19ου αιώνα, ο οποίος υπηρέτησε τους Φαναριώτες ηγεμόνες και υπήρξε από τους ηγέτες τής αντικοραϊκής μερίδας.

Βίος
Γεννήθηκε στην Αθήνα, αλλά μεγάλωσε στην Κωνσταντινούπολη.Γιάνης Κορδάτος, 1983: 141 Το επώνυμο Κοδρικάς ήταν εξαρχαϊσμένος τύπος τού μητρικού επωνύμου Κουτρικάς, το δε πατρικό επώνυμο Κατζηλλιέρης (από οικογένεια Κεφαλλήνων ευγενών) άρχισε να το χρησιμοποιεί πολύ αργότερα στη ζωή του, εξαρχαΐζοντας το σε ΚαγκελλάριοςΣε κάποια από τα τελευταία κείμενά του υπέγραφε «Παναγιωτάκης Καγκελλάριος Κοδρικᾶς ὁ ἐξ Ἀθηνῶν». Βλ. Κ. Σάθα, 1868: Νεοελληνική Φιλολογία, Αθήνα, σελ. 654 κ.εξ.. Στην Κωνσταντινούπολη συμπλήρωσε την εκπαίδευσή του στην τουρκική και στη γαλλική γλώσσα, ενώ υπηρέτησε επί έξι χρόνια ως γραμματέας τού Πατριάρχη Ιεροσολύμων, ο οποίος βρισκόταν στην Κωνσταντινούπολη, το δε 1783 διορίστηκε πρώτος γραμματέας τής ηγεμονίας τής Βλαχίας υπό τον ηγεμόνα Μιχαήλ Σούτσο, τον οποίο ακολούθησε κατόπιν και στη ΜολδαβίαΑ. Δασκαλάκης, 1966: Κοραής και Κοδρικάς, Αθήνα, σελ. 25-26.

Το 1825 διορίσθηκε μαζί με τους Ν. Σκούφο και Α. Βογορίδη διπλωματικός αντιπρόσωπος της Ελλάδας στο Παρίσι Αθ. Ε. Καραθανάσης Αθανάσιος Βογορίδης, Βιογραφικά και εργογραφικά ενός εκπροσώπου του νεοελληνικού διαφωτισμού, σελ. 163.

Συγγραφικό έργο
Μετέφρασε από τα γαλλικά τα Πολιτικά «του μουσιού Ρεάλ» κατ’ εντολή του ηγεμόνα Ουγγροβλαχίας Μιχαήλ Σούτσου. Το έργο του φυλάγεται στην βιβλιοθήκη Μηλέων της Θεσσαλίας με αύξοντα αριθμό 16. Περιέχει επίσης επιστολή του συγγραφέα προς τον Μιχαήλ Σούτσο και πρόλογο που αντιτίθεται στις γνώμες του Κοραή περί της νέας Ελληνικής γλώσσας.  

Παραπομπές

Πηγές

Γιάνης Κορδάτος, Ιστορία της Νεοελληνικής λογοτεχνίας. Από το 1453 ως το 1961, τόμος πρώτος,εκδ.Επικαιρότητα, Αθήνα, 1983

Βιβλιογραφία
Παναγιώτης Δ. Μιχαηλάρης, 2002: Επιστολές του Κωνσταντίνου Σταμάτη στον Παναγιώτη Κοδρικά για τη Γαλλική Επανάσταση, Αθήνα: Ιδεόγραμμα.
Εξωτερικοί σύνδεσμοι
Παναγιώτης Κοδρικάς στον Πανδέκτη, του Εθνικού Ιδρύματος Ερευνών

Κατηγορία:Έλληνες βιβλιογράφοι
Κατηγορία:Έλληνες διπλωμάτες